SAMCO สยายปีก! ส่งบ.ย่อยซื้อหุ้น “เบรน เว็ค” 19% ลุยธุรกิจโฮลดิ้ง
SAMCO สยายปีก! ส่งบ.ย่อยซื้อหุ้น "เบรน เว็ค" 19% ลุยธุรกิจโฮลดิ้ง
24 พ.ค. 2562

บริษัท สัมมากร จำกัด (มหาชน) หรือ SAMCO เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ประชุมคณะกรรมการบริษัทครั้งที่ 4/2562 ในวันศุกร์ที่ 24 พ.ค.62 คณะกรรมการบริษัทมีมติอนุมัติให้ บริษัท เพียวสัมมากร ดีเวลลอปเม้นท์ จำกัด (PSDC) ซึ่งเป็นบริษัทย่อยของบริษัทฯ ลงทุนใน บริษัท เบรน เว็ค จำกัด (BW) ด้วยทุนจดทะเบียน 65,000,000 บาท แบ่งเป็นหุ้นสามัญ 650,000 หุ้น มูลค่าที่ตราไว้ หุ้นละ 100 บาท ด้วยเงินทุนหมุนเวียนของ PSDC คาดว่าจะแล้วเสร็จภายในเดือนมิ.ย.62
โดย BW มีมติเพิ่มทุนจาก 65 ล้านบาท เป็น 150 ล้านบาท แบ่งเป็นหุ้นสามัญ 1,500,000 หุ้น มูลค่าที่ตราไว้หุ้นละ 100 บาท PSDC จะเข้าลงทุนในสัดส่วน 19% (หุ้นสามัญ จำนวน 285,000 หุ้น) ของทุนจดทะเบียนใหม่ 150 ล้านบาท ในราคาหุ้นละ 150 บาท คิดเป็นจำนวน 42.75 ล้านบาท
อนึ่ง บริษัท เบรน เว็ค จำกัด (BW) ประกอบธุรกิจในโฮลดิ้ง คอมพานี (ประเภทธุรกิจอาหารและเครื่องดื่ม)